SUID-AFRIKAANSE RADIOLIGA 
SARLNUUS SONDAG 02 SEPTEMBER 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of dmv. Echolink deur ZS6FCOS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is Johan, ZSGJPN, vanuit Pretoria met herleidings op 
51,400, 10,135, 7,066 en 3,695 MHZ asook 438,825 en 1 297 MHGz in die Preto- 
riagebied. (Ander nuuslesers verander soos toepaslik). 


STIL SLEUTEL 


Dit is met leedwes dat ons moet aankondig dat die sleutel van Mark Ham- 
mond, ZS1HM, op 18 September 2007 weens `nn hartaanval in die ouderdom 
van 85 jaar stil geraak het. Mark was baie vrygewend aan die Kaapstad Am- 
aterradiosentrum, aan wie hy baie van sy toerusting bemaak het. Ons innige 
meegevoel gaan aan sy lewensmaat van baie jare, Dorothy, en sy seun Brandon 
wat in Australië woon. 


(POUSE) 
In die nuus vandag; 


VOORTPLANTINGSNAVORSING EN TOEKENNINGSJAG, TWEE ON- 
DERWERPE VIR 'N GENOTVOLLE SONDAGAAND 


VOORTPLANTINGSNAVORSING EN TOEKENNINGSJAG, TWEE ON- 
DERWERPE VIR 'N GENOTVOLLE SONDAGAAND 


KONSEP KLI-REGULASIES ONDER DIE SOEKLIG 
NUWE HOOF UITVOERENDE BEAMPTE VIR OKOSA 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


VOORTPLANTINGSNAVORSING EN TOEKENNINGSJAG, TWEE ON- 
DERWERPE VIR 'N GENOTVOLLE SONDAGAAND 


Sluit vanaand om 19:00 by die Presidentsnet aan. Graham Hartlett sal `n be- 
langrike SARL-navorsingsprojek bespreek waaraan SARL-lede, met toegang tot 
'n ontvanger wat seine in die 7 MHz-band kan ontvang, aan kan deelneem. 


Integnet volg om 20:00 met 'Tjerk Lammers, 4S6P, as die gasspreker. Tjerk sal 
praat oorSARL-toekennings en @SL-uitruiling. 'Toekenningsjagter Jan Bothe, 
ZSAJAN, van Bloemfontein en DX-er Hans Kappetijn, ZS6KR, van Pretoria, sal 
by hom aansluit. Beide is ywerige kompetisiedeelnemers. 


Klubs wat hulle herhalers aan die konferensienet wil koppel, moet voor middag 
vandag 'n e-pos stuur aan armi@sarl.org.za met vermelding van die herhaler- 
frekwensie en dekking en die landlyntelefoonnommer wat gekoppel moet word. 


22 NUWE RADIOAMATEURS TOT DIE GARDE TOEGEVOEG 


22 Nuwe radioamateurs is die afgelope week tot die radioamateurgarde 
toegevoeg deurdat hulle die klas B eksamen, wat 23 Augustus in verskeie sentra 
in die land afgeneem is, geslaag het. (Ongelukkig het twee van die vier-en 
twintig kandidate nie die paal gehaal nie. Twee van die suksesvolle kandidate 
het elk 97% gehaal. Hulle is H J Coetzee met die nuwe roepsein ZUGH, en H F 
Rolandi, ZUSHR. 


Die jongste suksesvolle kandidaat, slegs 13 jaar oud, was J Ware met roepsein 
ZUGSP. Baie geluk en welkom aan al die kandidate wat geslaag het, julle is 
gelukkig om baie jare voor julle te hê om amteurradio te geniet. 


Die volgende ZU-eksamen vind op 18 Oktober vanjaar plaas en die sluitingsda- 
tum vir inskrywings daarvoor is 2 September, dus oor sowat 3 weke va nou 
af. 


Die eksaminator, Graham Butler, bedank wat betrokke was om die eksamen 
moontlik te maak. 


KONSEP KLI-REGULASIES ONDER DIE SOEKLIG 


OKOSA het die EMV-werkgroep van die SATANSA TOT73 en TGS80 komitees 
gevra om te voorskyn te kom met konsepregulasie vir tipegoedkeuring vir KLUT- 
toerusting as 'n tydelike maatreel. Hierdie tydelike standaarde sal mettertyd 
vervang word deur internasionaal aanvaarde standaarde. Daar vind egter baie 
debattering plaas tussen lede van die Internasionale Spesiale Komitee oor Ra- 
diokommunikasie (CISPR) aangaande internasionale standaarde met ooreen- 
stemming blykbaar nog in due verskiet. CISPR vergader later hierdie maand 
in Australië. 


Die werkgroep het gedurende die afgelope twee maande vergaderings gehou en 
hoop om `n konsep te voltooi en aan die TCO80-komitee later hierdie maand voor 
te lê. Sodra TOS80 dit goedgekeur het, sal die konsep aan OKOSA voorgelê word 
vir verdere oorweging en nadat dit deur die OKOSA-Raad aanvaar is, sal dit in 
die Saatskoerant vir kommentaar gepubliseer word. 


Die SARL is in die werkgroep verteenwoordig en het sy inset gelewer. 
Daar is voortgaande debattering en ongelukkigheid aangaande die SARL se 
eise dat alle frekwensies van die HF-amateurradiobande, tydens installasie 
van KLT-toerusting, uitgekeep word. In die besonder is die houding van 
KLT-toerustingvoorsieners dat hulle slegs frekwensies sal uitkeep indien steur- 
ingsklagtes ontvang word. Die SARL se uitgangspunt is dat radioamateurs 
gelisensieer is om in HF-bande te opereer en dat hulle regte beskerm moet 
word. 


Daar is baie ander sake op die tafel waarvoor oplossings nog gevind moet word. 
'n Volgende vergadering vind hierdie week plaas. Lees meer aangaande KLT in 
die lede-afdeling van die SARL se webtuiste. 


OKOSA STEL 'N NUWE HOOF UITVOERENDE BEAMPTE AAN 


OKOSA het Karabo Motlana as sy nuwe Hoof Uitvoerende Beampte aangestel. 
“Karabo Motlana het die ondervinding, kennis en respek van die industriële 
sektor wat benodig word om OKOSA in die regte rigting te lei”, het OKOSA 
se voorsitter, Paris Mashile, gesê. 


Verskeie ander bestuursposte is ook gedurende die afgelope aantal weke gevul 
en OKOSA het nou die regte opset van ingenieurs, wetspraktisyns, ekonome 
en publieke beleidskenners ten einde die taak te doen. “Ons is nou `n span 
en baie sal gehoor word aangaande die guantumverskil wat ons gaan maak in 
vergelyking met die verlede. Ons sien uit na 'n vrugtevolle werksverhouding 
waar ons in staat sal wees om van die uitdagings wat in die gesig staar aan te 
pak”, het Mashile gesê. 


Motlana kom van Cell C waar hy hoof van regulatoriese aangeleenthede was en 
voorheen was hy werksaam in Telkom se afdeling vir regulatoriese en staatsaan- 
geleenthede. Hy sluit by OKOSA aan op `n tydstip wanneer hulle `n massiewe 
werklading aanpak, met algeheel nuwe lisensiëringsregime wat deur die telekom- 
munikasiesektor opgelê word, en `n uitsaaisektor wat oorskakeling ondergaan 
van analoë na digitale tegnologië en nuwe betaaltelevisiespelers wat gelisensieer 
word. 


Motlana het gesê dat hy die taak aanvaar aangesien na 12 jaar se spokery met 
OKOSA van die ander kant af, het dit nou tyd geword dat hy nou aansluit en 
te sien wat hy kan doen om te help. “Dit is `n ambisieuse agenda, maar 'n 
mens wil uitvind wat die kwessies is en of hulle deur middel van 'n rasionele 
proses aangespreek kan word. Ons beskik nou oor 'n nuwe wetlike raamwerk en 
ons werk nie in ooreenstemming daarmee nie. Daar is `n hele swetterjoel van 
riglyne, voorskrifte en konsepregulasies, en ons moet hulle ernstig opneem en 
hulle toepas”. Hy neem by die vorige HUB, Jackie Manche, oor wat in Desember 
bedank het. 


KOMPETISIENUUS 

Uitslae van vorige kompetisies. 

Boland 40 Meter kompetisie. 

21 logstate is ontvang en die finale uitslag is dat Theunis, ZS2EC, eerste plek 


met 97 punte inneem, tweede is Raoul, ZSIREC, met 85 punte en Jan, ZSA4JAN, 
is derde met 74 punte. 


Brad, ZS5BG, het die hoogste telling in Afdeling 5 behaal en Ruaan, ZS6RMS, 
het die hoogste telling in Afdeling 6 behaal. Geen logstate is van Afdeling 38 
ontvang nie. Die hoogste telling van 'n buurland is behaal deur Jack, V51KG, 
wat ook die algehele vierde plek inneem. 


Die algehele wenner ontvang `n 2007 ARRL-Antennahandboek (uitgawe 21) wat 
deur Kobus, ZS1DC, `n lid van Boland ARK, geskenk is. Sertifikate sal eersdaags 
gepos word. 


Die SARL-HF-Foonkompetisie. 
24 Logstate is ontvang, 21 kompetisielogs en 3 kontrolelogs. 


Voorlopige uitslae is dat Jan, ZS4AJAN, die eerste plek verower het met 201 
punte, met Andre, ZS2ACOP, kort op sy hakke met 199 punte en Gary, ZS5NKk 
in derde plek met 168 punte. Die beste telling op `n enkelband is beinvloed deur 
soutwater. Die 40 meterband het die beste tellings gelewer met Andre, ZS2ACOP, 
wat 140 punte behaal het, Theunis, ZS2EC het 114 punte bymekaargemaak, 
Barry, ZS2EZ, het 95 punte ingesamel en Allan, ZR1AAH, het 92 punte behaal. 
In die klubkompetisie neem die Bloemfontein RAK eerste plek in met 428 punte, 
gevolg deur die Port Elizabeth ARV met 321 punte en Pretoria ARK met 302 
punte. Die volledige uitslae is beskikbaar in HF Happenings 265. 


Komende kompetisies. 
Lente ORP Sprint. 


Die Lente @RP Sprint sal op SOndag 9 September op die lug wees vanaf 14:00 
tot 16:00 SAT met foon- en GG-werking op die 40 meterband. 


SARL BHF/UHF-Kompetisie. 


Die tweede been van die SARL BHF/UHF-kompetisie vind in twee sessies plaas, 
die eerste vanaf 18:00 SAT op Vrydag 21 September tot 18:00 op Saterdag 22 
September en die tweede vanaf 18:01 SAT op Saterdag tot 12:00 SAT op Sondag 
23 September. GG, FM, ESB en digitale modusse kan gebruik word op 6, 4 en 
2 meter, 70 en 23 cm en hoër bande. 


Die reels vir beide kompetisies is beskikbaar in die 2007 SARL-Kompetisieboek. 
RAE-KURSUS 


Die Kempton Park Amateurradio Tegniese Vereniging bied op 29 September 
2007 `n KLAS B (ZU) kursus aan SLEGS VIR DAMES. Dit is 'n eendagkursus. 


Plek: Klubhuis, Kempton Park Amateurradio Tegniese Vereniging, Yster- 
houtlaan 58, Birchleigh, Kempton Park, Johannesburg. Datum: Saterdag, 29 
September 2007 Tyd: 09:00-17:00 SARL-eksamengeld: R300 vir volwassenes; 
R200 vir onder 25's. Kursusgeld: Gratis, indien u u eie handleiding bring. 


Kontak: Om vir die kursus in te skryf, kontak Hannes, ZS6LW, 073 180 3506 
of via e-pos, zs6lw@absamail.co.za. 


KLUBNUUS 


Gesamentlike byeenkoms deur Suid-Kaap RadioKlub en Garden Route Radio 
Club. 


Op Saterdag 8 September hou hierdie twee klubs 'n gesamentlike byeenkoms 
te Klein Brakrivier. Die doel van die byeenkoms is om bande tussen die twee 
klubs te versterk met die moontlikheid van samesmelting in een klub om beter 
verteenwoordiging van die amateurs in die betrokke gebied te bewerkstellig. Die 
verrigtinge begin om 12:00 en vind plaas by die Riverside Caravan Resort in 
Klein Brakrivier. 


Beide klubs nooi alle amateurs en belangstellendes in die omgewing, om hierdie 
geleentheid by te woon. Dit sal die vorm van 'n bring-en-braai aanneem. Vir 
meer besonderhede kan Chris, ZS1M, by 044 698 1154 geskakel word. 


HE-VOORTPLANTINGSVOORSPELLING 


Hannes Coetzee, ZSGBZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal stil wees met moontlike lae 
stormvlakke gedurende 2 en 3 September. Die verwagte effektiewe sonvlektelling 
sal gedurende die komende week minder as 5 wees. 


20 m en 40 m is die beste keuse vir DX met moontlike 20 m-openinge vanaf 15:00 
SAT na Indië. Daar is `n moontlikheid van swak 20 m-openinge na Australië 
vanaf 08:00. Vanaf ongeveer 16:00 is daar moontlike 20 m-openinge na Europa 
en 40 m kan vanaf 20:00 oopmaak. Kontakte met die Verenigde State gaan baie 
uitdagend wees. 


Vir die morsekode- en digitale entoesiaste sal dit lonend wees om 10 MHZz te 
monitor. 


Plaaslik gaan toestande gedurende die dag op 40 m goed wees. 


Verder is dit nou weer die tyd om saans kontakte te maak vir jou 80 m WAZS- 
toekenning. 


Onthou dat hierdie net 'n voorspelling is en dat HF jou nog steeds kan verras. 
Skakel jou stel aan,luister en roep ook CO om seker te maak dat jy deel van die 
opwinding is. 


Besoek gerus www.spaceweather.co.za vir verdere inligting. 
DAGBOEK VAN GEBEURE 


2 September, vandag nog, - Midlands Amateurradioklub, ZS5PMB, bedrywig 
by Underberg Boerevereniging se skou; 2 September, vanaand, - Presidentsnet 
en Integnet (Uitgetsel van 26 Augustus); 3 September Sluiting van indiening 
van logs vir BARK Mobiele Sprint; 8 September (Gesamentlike byeenkoms van 
die Suid-Kaap en Garden Route Radioklubs te Klein Brakrivier; 9 September - 
Lente ORP Sprint; 20 September - Sluitingsdatum vir inskrywings vir Oktober 
RAE; 21 tot 22 September 'Tweede been van die SARL BHF/UH-kompetisie; 
29 September Dames Alleen ZU-RAFE-kursus deur die Kempton Park RATV; 4 
- 10 Oktober - Spesiale ruimteprogram; 5 Oktober Neem jou handdraagstel na 
die werk dag; 6 Oktober - SA AMSAT Ruimtekonferensie; 6 Oktober Oosrand 
A mateurradioklub se vlooimark en AJV; 18 Oktober - Klas A RABE. 


Sarlnuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 738. 


